Stratigrafia

Stratigrafia je odvetvie geológie, ktoré sa zaoberá vrstvami sedimentov, prípadne aj zvrstvených vyvretých hornín. Iné definície hovoria, že je to odvetvie geológie, ktoré sa zaoberá časovým apektom horninového záznamuMichalík, J. a kol., 2007: Stratigrafická príručka. Veda, Bratislava, 166 s.. 

 Dejiny 
Teoretické základy prvýkrát definoval Nicolas Steno a praktickú aplikáciu týchto zákonov prvýkrát použil William Smith pri tvorbe prvej geologickej mapy Anglicka v rokoch 1790-1800. 

 Členenie 
Stratigrafia sa rozdeľuje na dva základné okruhy:
litostratigrafia - zaoberá sa opisom hornín, ich litológiou a základných stratigrafických vzťahov
biostratigrafia - zaoberá sa usporiadaním vrstiev do jednotiek na základe skamenelín a vertikálnym rozšírením skamenelých organizmov v stratigrafickom zázname
chronostratigrafia - sa zoberá relatívnymi časovými vzťahmi a vekmi horninových telies, okrem klasických geochronologických metód obsahuje aj magnetostratigrafiu, techniku, ktorá na základe magnetických vlastností hornín umožňuje datovať vek sekvencie hornín
sekvenčná stratigrafia - zaoberá sa štúdiom horninového záznamu na základe cyklického opakovania záznamov rozlične významných udalostí, porovnávaných pomocou kľúčových povrchov
seizmická stratigrafia - sa zaoberá interpretáciou stratigrafických údajov a depozičných fácií zo seizmických údajovMitchum, R. M., Jr., Vail, P. R.,, Sangree, J. B., 1977, Seismic Stratigraphy and Global Changes of Sea Level, Part 6: Stratigraphic Interpretation of Seismic Reflection Patterns in Depositional Sequences. s. 117-133 in Payton, Ch. E. (Editor): Seismic Stratigraphy: Applications to Hydrocarbon Exploration. AAPG Memoir 26, Tulsa.

 Základné pravidlá stratigrafie 
 Pravidlo superpozície: vrstvy sa usadzujú (až na niektoré výnimky) väčšinou subhorizontálne (vodorovne), pričom staršie vrstvy sa nachádzajú hlbšie ako mladšie.
 Pravidlo rovnakých skamenelín: vrstvy, ktoré obsahujú rovnaké skameneliny sú rovnako staré
 Princíp aktualizmu: hovorí, že tak ako dnes aj v minulosti existovali analogické geologické procesy

 Referencie